
03.04.2009

Кичә, 2 нче апрельдә, Түбән Камада Татарстан Премьер-министры Рөстәм Миңнеханов катнашында Нефть эшкәртү һәм нефть химиясе заводлары комплексын төзү буенча республика штабы утырышы булды.

01.04.2009

Дөньяның 31 иленнән килгән вәкилләр 5 нче сентябрьдә Казанда старт алачак “Ефәк юл 2009 – Дакар сериясе” халыкара автораллиенда катнашачак. Бүген әлеге чараны оештыру комитетының Татарстан Республикасы Министрлар Кабинетында үткәрелгән утырышында раллины әзерләү һәм уздыру турында сөйләделәр. Утырышны Татарстан Премьер-министры Рөстәм Миңнеханов үткәрде.

31.03.2009

Бүген Татарстан Республикасы Премьер-министрының беренче урынбасары Равил Моратов эшлекле сәфәр белән Мәскәүдә. Ул анда “Яшьләрне хәрби хезмәткә чакырылуга кадәр әзерләү системасын камилләштерү турында” дигән темага Россия Федерациясе Дәүләт Советы Президиумын әзерләү буенча эшче төркем утырышында катнаша.

31.03.2009

Бүген Россиянең сәнәгать һәм сәүдә министры Виктор Христенко Горбунов исемендәге Казан авиация җитештерү берләшмәсенә визиты барышында якын магистральдәге Ту-334 авиалайнерын карады.

Шуны искәртик: Россия Федерациясе Сәнәгать һәм сәүдә министрлыгы башлыгы хәзер кыска сроклы эш визиты белән Татарстан Республикасында.

31 нче март иртәсендә Виктор Христенко “Казан вертолет заводы” (КВЗ) ААҖ һәм “Горбунов исемендәге Казан авиация җитештерү берләшмәсе” ААҖ нең җитештерү мәйданчыкларында булды. Аны Берләшкән авиатөзелеш корпорациясенең генераль директоры Алексей Федоров, Татарстан Премьер-министры Рөстәм Миңнеханов, Татарстан Республикасының беренче вице-премьеры Борис Павлов, Горбунов исемендәге Казан авиация җитештерү берләшмәсенең генераль директоры Васил Каюмов һәм башкалар озатып йөрде.

31.03.2009

Россия Федерациясе Хөкүмәте карары белән 2009 елда Татарстан Республикасы юл-транспорт фаҗигасендә зыян күрүчеләргә медицина ярдәме күрсәтүне камилләштерү федераль программасына кертелгән. Бүген Татарстан Республикасы Министрлар Кабинетында узган брифингта бу турыда Татарстан Республикасының сәламәтлек саклау министры Айрат Фәррахов хәбәр итте.

30.03.2009

Бүген Татарстан Республикасы Премьер-министры Рөстәм Миңнеханов Горбунов исемендәге Казан авиация җитештерү берләшмәсе бизнес-үзәгендә Татарстан Республикасы оборона-сәнәгать комплексы предприятиеләренең җитәкчеләре белән күчмә киңәшмә үткәрде.

Киңәшмәдә Россиянең сәнәгать һәм сәүдә министры урынбасары Денис Мантуров катнашты.

30.03.2009

Бүген Татарстан Республикасы Министрлар Кабинетында үткәрелгән киңәшмәдә 2008 елда Татарстан Республикасы гражданнарын хәрби хезмәткә чакыруны оештыру һәм үткәрү турында сүз барды.

Әлеге чарада гражданнарны хәрби хезмәткә иң яхшы әзерләү, хәрби хезмәткә чакыруны оештыру һәм уздыруга конкурс үткәрү комиссиясе әгъзалары катнашты. Комиссиягә Үзәк конкурс комиссиясе рәисе – Россия Федерациясе Кораллы Көчләр Генераль штабы башлыгының урынбасары генерал-лейтенант Сергей Николенко җитәкчелек итте.

28.03.2009

Бүген Татарстан Республикасы Премьер-министры республиканың муниципаль район җитәкчеләренә социаль ипотека программасы кысаларында объектлар төзү эшләрен тизләтергә кушты. Ул шуны искәртте: әгәр объектлар төзелешен апрельдә башлап җибәрмәсәк, вакытында өлгермәскә мөмкинбез.

Бу турыда Татарстан Республикасының хөкүмәт башлыгы бүген торак салу һәм 2009 елның беренче яртыеллыгында башкарылган эшкә якынча нәтиҗә ясау буенча үткәрелгән киңәшмәдә хәбәр итте.

Киңәшмә Татарстанның барлык муниципаль районнарын тоташтырып, видеоконференцэлемтә режимында узды.

28.03.2009

Татарстан Республикасы Хөкүмәте “Җир сәгате-2009” халыкара акциясенә кушылачак. Әлеге акция кысаларында Җир йөзендәге йөз меңләп кеше, планетаның киләчәге өчен борчылуын күрсәтер өчен, утны бер сәгатькә сүндереп торачак.

Акция бүген, 28 нче мартта, җирле вакыт белән 20.30 да узачак. Бу вакытта Татарстан Республикасы Министрлар Кабинеты бинасын (Казан, Ирек мәйданы, 1) яктырта торган утлар бер сәгатькә сүндереләчәк.

26.03.2009

26 нчы мартта Татарстан Республикасы Министрлар Кабинетында Татарстан Республикасы Премьер-министры Рөстәм Миңнеханов рәислегендә “Татнефть” ААҖ Директорлар советының чираттагы утырышы булды. Анда “Татнефть” ААҖ нең гыйнвар һәм февраль өчен бюджетны үтәү нәтиҗәләре каралды, апрельгә һәм 2009 елның икенче кварталына бюджет расланды, “Татнефть” ААҖ нең 2008 елдагы финанс-хуҗалык эшчәнлегенә нәтиҗә ясалды.
Рәсми Татарстан